CELEX: 32007R0438
Language: sl
Date: 2007-04-20 00:00:00
Title: Uredba Komisije (ES) št. 438/2007 z dne 20. aprila 2007 o uvrstitvi določenega blaga v kombinirano nomenklaturo

21.4.2007   
            
            
               SL
            
            
               Uradni list Evropske unije
            
            
               L 104/18
            
         
      UREDBA KOMISIJE (ES) št. 438/2007
   z dne 20. aprila 2007
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi (1), zlasti člena 9(1)(a) uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga, navedenega v Prilogi k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili je treba blago, opisano v stolpcu 1 preglednice iz Priloge, uvrstiti pod oznako KN, navedeno v stolpcu 2, zaradi utemeljitev, navedenih v stolpcu 3.
            
         
               (4)
            
            
               Primerno je zagotoviti, da se po določbah iz člena 12(6) Uredbe Sveta (EGS) št. 2913/92 z dne 12. oktobra 1992 o Carinskem zakoniku Skupnosti (2), imetnik lahko za obdobje treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu z določbami te uredbe.
            
         
               (5)
            
            
               Ukrepi, predvideni v tej uredbi, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz priloge, se uvršča v kombinirano nomenklaturo pod oznako KN iz stolpca 2 preglednice.
   Člen 2
   Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in ki niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. aprila 2007
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1. Uredba, kakor je bila nazadnje spremenjena z Uredbo (ES) št. 301/2007 (UL L 81, 22.3.2007, str. 11).
   
      (2)  UL L 302, 19.10.1992, str. 1. Uredba, kakor je bila nazadnje spremenjena z Uredbo Sveta (ES) št. 1791/2006 (UL L 363, 20.12.2006, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Pripravek v obliki želatinastih kapsul. Vsaka kapsula vsebuje:
                  
                               
                           
                           
                              koencim Q10: 30 mg
                           
                        
                               
                           
                           
                              sojino olje: 178 mg
                           
                        
                               
                           
                           
                              sojin lecitin: 6,3 mg
                           
                        
                               
                           
                           
                              kokosovo olje: 15,1 mg
                           
                        
                               
                           
                           
                              čebelji vosek: 15,1 mg
                           
                        
                               
                           
                           
                              palmovo olje: 45,5 mg
                           
                        Olja in vosek se v pripravku uporabljajo kot nosilec in polnilo
                  Izdelek je v obliki za prodajo na drobno
                  Na embalaži je navedeno, da ima koencim Q10 antioksidativne lastnosti in se uporablja kot dodatek pri motnjah v krvnem obtoku
               
               
                  2106 90 92
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 1(a) k poglavju 30 in besedilo oznak KN 2106, 2106 90 in 2106 90 92
                  Izdelek se ne more uvrstiti pod tarifno številko 1517, ker imajo olja in vosek v izdelku funkcijo nosilca in polnila. Tarifno uvrstitev izdelka določa koencim Q10; njegova naravna koncentracija v pripravku je veliko večja od naravne koncentracije v rastlinskih oljih
                  Izdelek se ne more uvrstiti v poglavje 30, ker je vsebnost koencima Q10 premajhna za terapevtsko ali profilaktično uporabo
                  Izdelek se uvršča kot prehrambeni preparat s tarifno številko 2106